Lettisk mand stukket i ryggen med kniv under drikkelag i Hornum. Gerningsmanden er fanget og skal i grundlovsforhør onsdag kl. 13.

Drikkelag udviklede sig To mænd fra Letland på henholdsvis 30 og 53 år røg tirsdag aften i totterne på hinanden under et drikkelag på deres bopæl i Jernbanegade i Hornum. De to mænd arbejder på en minkfarm i Himmerland. Ikke livstruende Stridighederne udviklede sig så voldsomt, at den 53-årige mand hentede en kniv, og stak kollegaen i ryggen. Knivstikket er ikke livstruende, oplyser vagtchefen for Nordjyllands Politi. Stak af Den 53-årige mand stak af fra stedet efter knivstikkeriet, men vendte senere tilbage, hvor politiet kunne anholde ham. Onsdag kl. 13 bliver den 53-årige mand fremstillet i grundlovsforhør. Manden er sigtet for vold og spirituskørsel.